Uppskriftir stríðsáranna og Sólarkaffi er sömuleiðis hægt að fá í helstu búðum Eymundsson og bókabúð Forlagsins að Fiskislóð í Reykjavík . Uppskriftir stríðsáranna er einnig hægt að kaupa í Kaupfélagi Skagfirðinga á Sauðárkróki . Þá er ennfremur hægt að panta bókina beint hjá forlaginu með því að senda tölvupóst á espolin@espolin.is . Hvað aðrar útgefnar bækur varðar þá fer það eftir lagerstöðu hverju sinni hvaða titlar eru fáanlegir . Sendið okkur póst á espolin@espolin.is og við svörum fyrirspurnum um hæl . Í þessari einstöku matreiðslubók má finna íslenskar , einfaldar , ódýrar , gamlar , en umfram allt góðar uppskriftir , allsráðandi í eldhúsum landsins eftir stríð . Uppskriftirnar eru sóttar í smiðju systranna Sigurlaugar og Guðbjargar Sveinsdætra frá Tjörn á Skaga og handskrifaðar matreiðslubækur þeirra . Þær stunduðu nám við Kvennaskólann á Blönduósi á stríðsárunum . Kringum uppskriftirnar er texti um daginn og veginn , sögulegur fróðleikur um mat og mataruppskriftir ásamt vangaveltum höfunda um lífið og tilveruna . Sólarkaffi er ljóðabók eftir Kristrúnu Guðmundsdóttur . Ljóðin velta fyrir sér ýmsu er tengist náttúru og veðráttu . Efniviður daglegs máls , ósköp venjulegur en ný sýn verður til og ekkert er venjulegt lengur . Ljóðin koma eins og vindurinn , hið skrifaða orð er nakið úr svörtu bleki og hverfur eins og ekkert sé . Það er þessi óvissa sem er kveikjan að öllu og stundum er niðurstaða , stundum ekki , eins og gengur í lífinu sjálfu . Þá ber ósjaldan skáldskap á góma – og ljóð er tengjast skáldkonum . Skárastaðamálið í Húnavatnssýslu er 160 ára gamalt sakamál . Þungir dómar falla . Í bókinni er skyggnst í dómabækur og fleiri samtímaskjöl , framburði vitna gerð skil og lesið í eyður . Að lokum er fylgst með sakborningum eftir að dómar eru kveðnir upp . Ég var svo æstur og uppspenntur að ég endurtók hvað eftir annað : -Þeir eru að fara að berjast , þeir eru að fara að berjast . “ Brúðkaupið Í Hvalsey er söguleg skáldsaga sem byggir á síðustu ritheimildum um grænlendinga hina fornu . Voðaskotið er saga um voveiflegt dauðsfall vinnukonu og eftirmála þess . " Þar lá kvenmaður á loftinu og byssa undir henni .